משרד החינוך (הממלכה המאוחדת)

משרד החינוך (באנגלית: Department for Education) משרד בממשלת בריטניה האחראי למתן שירותי חינוך והשכלה לילדים, בשלב הגיל הרך, בתי ספר היסודיים, התיכוניים, ההשכלה הגבוהה, חניכות ומיומנויות רחבות באנגליה.

בראש משרד החינוך עומדת מזכירות המדינה לענייני חינוך. המזכירה הנוכחית היא ג'יליאן קיגן.

 תפקידים 
תפקידי משרד החינוך:
 הוראה ולמידה לילדים בגיל הרך ובבתי הספר היסודיים.
 הוראה ולמידה לנוער בבתי ספר תיכוניים.
 הוראה, למידה והדרכה לצעירים ולמבוגרים.
 הוראה ולמידה לצעירים ולמבוגרים בהשכלה הגבוהה.
 תמיכה באנשי מקצוע שעובדים עם ילדים, צעירים ולומדים מבוגרים.
 לעזור לילדים וצעירים מוחלשים להשיג יותר.
 לוודא ששירותים מקומיים מגנים ותומכים בילדים.

 בעלי תפקידים ותחומי אחריות 
משרהתמונהשרתיאור משרהמזכיר המדינה לענייני חינוךלא ממוסגר|118x118 פיקסליםברידג'ט פיליפסוןהמזכיר נושא באחריות הכוללת על פעילות המשרד, ובכלל זה על תחום הגיל הרך, רווחת ילדים ושירותי רווחה לילדים, גיוס ושימור מורים, תוכנית הלימודים הארצית ושיפור בתי הספר. בנוסף, הוא מופקד על ניהול האקדמיות ובתי הספר החופשיים, על החינוך המשני והמשך ההשכלה, לרבות חניכות ומיומנויות מקצועיות, וכן על תחום ההשכלה הגבוהה.השר לנשים ולשוויוןלא ממוסגר|117x117 פיקסליםג'קי סמית'מופקדת על עיצוב ויישום מדיניות הנוגעת לשוויון בין נשים וגברים, לשוויון הזדמנויות עבור קבוצות מיעוטים, ועל מניעת אפליה. כולל אחריות לתיאום בין־משרדי בנושאי שוויון ושילוב שיקולי שוויון במדיניות הציבורית.שר־המדינה לסטנדרטים בבתי הספרלא ממוסגר|117x117 פיקסליםג’ורג’יה גולדאחראי על שיפור בתי הספר, התערבות ופיקוח, לרבות הקשרים עם גוף הפיקוח Ofsted, וכן על ניהול צוותי שיפור אזוריים.  מופקד על הכשרת מורים ראשונית ותמריצים לגיוס מורים, על שימור כוח ההוראה. בנוסף, הוא אחראי על מנהיגות בבתי ספר, שכר וגמלאות של מורים, ועל עובדי התמיכה במערכת החינוך.
בתחום המשאבים, השר מופקד על מימון הליבה לבתי ספר, ועל תחום הבחינות וההסמכות בשיתוף עם Ofqual. כמו כן, הוא מפקח על תוכנית הלימודים והערכת התלמידים, כולל רפורמות מתמשכות ותמיכה בחינוך יצירתי. תחום אחריותו משתרע גם על חינוך מיוחד וצרכים מורכבים (SEND), חינוך חלופי, וממשל פנימי של בתי ספר, לרבות קבלה לבתי ספר, ניהול בתי ספר דתיים, מדיניות תלבושת אחידה ותחבורה לבית הספר.

בנוסף, השר אחראי על גישה לתחומי ספורט, אמנויות ומוזיקה בחינוך, תוך שיתוף פעולה עם משרדי ממשלה אחרים, וכן על קרן הפרימיום לתלמידים (Pupil Premium) שנועדה לצמצם פערים חינוכיים.תת־שר המדינה לענייני ילדים ומשפחותלא ממוסגר|116x116 פיקסליםג'וש מאק'אליסטראחראי על תחום רווחת הילדים ושירותי הטיפול החברתי בילדים, לרבות פיתוח מערכת מזהה ייחודי לילדים, טיפול בילדים במצבי סיכון ובילדים הזקוקים להגנה, וכן ניהול תחום הילדים בהשמה חוץ־ביתית (looked-after children). בנוסף, הוא מופקד על נושאי אימוץ, אומנה ו־kinship care (טיפול על ידי קרובי משפחה), ועל סיוע לילדים שעוזבים את מערכת ההשמה (care leavers).
תחומי אחריות נוספים כוללים את כוח האדם בשירותי הרווחה לילדים, טיפול ב־ילדים מבקשי מקלט בלתי מלווים, שיפור ביצועי הרשויות המקומיות בתחום רווחת הילדים, הקמת מרכזי משפחות (family hubs), ומתן תמיכה כוללת למשפחות ולתחום ההורות.תת־שר המדינה לחינוך בגיל הרךלא ממוסגר|116x116 פיקסליםאוליביה בייליאחראי על חינוך בגיל הרך, לרבות עבור ילדים עם צרכים חינוכיים מיוחדים ומוגבלויות (SEND); על מסגרות טיפול בילדים וסביבת הלמידה הביתית; ועל כוח העבודה בגיל הרך. תחומי האחריות כוללים גם קידום כישורי תקשורת מוקדמים והתערבות מוקדמת, פיתוח מרכזי משפחות Best Start ותמיכה בהורים, ניהול מועדוני ארוחת בוקר ומדיניות תזונת בתי הספר (כולל ארוחות חינם לתלמידים).
כמו כן, הוא מופקד על תוכנית הפעילויות והתזונה בחופשות (HAF), על נושא נוכחות תלמידים (כולל רישום ילדים שאינם נמצאים במוסדות חינוך), על תמיכה בבריאות הנפש בבתי הספר, וכן על ניהול תחום ההתנהגות, מניעת בריונות ומניעת הרחקות. נוסף לכך, הוא אחראי על תלבושת אחידה בבתי הספר, על בתי ספר עצמאיים, ועל שימוש בנתונים, טכנולוגיה דיגיטלית ובינה מלאכותית (AI) במערכת החינוך.

 סוכנויות בת 
למשרד החינוך מספר סוכנויות בת אשר מסייעות לו בביצוע משימתו:
 הסוכנות למימון מיומנויות חינוך – אחראית על מימון ספקי חינוך ומיומנויות באנגליה.
 הסוכנות לבחינה והערכה – המשמשת כגוף מקצועי האמון על המדידה וההערכה של מערכת החינוך הבריטית.
 הסוכנות להסדרת הוראה – אחראית על הסדרת מקצוע ההוראה, בית הדין המשמעתי למורים, והנפקת רישיונות ותעודות הוראה.
 מועצת ההכשרה בענף הבנייה – אחראית על ההכשרה בתעשייה לענף הבנייה.
 מועצת ההכשרה ההנדסית – אחראית על הכשרת מהנדסים.
 המשרד לטוהר הבחינות – מסדיר את תחום, הבחינות והמבחנים באנגליה ואחראי על טוהר הבחינות במערכת החינוך הבריטית.
 LocatED – חברת נכסים בבעלות ממשלתית, האחראית על רכישה ופיתוח קרקעות באנגליה כדי לסייע בעמידה בהתחייבות הממשלה לבנות בתי ספר חדשים בחינם.
 האקדמיה הלאומית Oak – עובדת עם מורים ברחבי המדינה, ומעניקה להם ולתלמידיהם גישה למשאבי תוכנית לימודים דיגיטלית באיכות גבוהה שהם בחינם, וניתנים להתאמה.
 משרד הסטודנטים – מוסד עצמאי האחראי לאסדרת תחום השכלה גבוהה.
 לשכת נציב הילד – אחראית לקידום הזכויות, השקפותיהם והאינטרסים של ילדים במדיניות או בהחלטות המשפיעות על חייהם.
 ארגון העובדים הסוציאליים אנגליה – אחראית להסדיר את תחום העובדים סוציאליים באנגליה.
 חברת SLC – ארגון ללא מטרות רווח בבעלות ממשלתית המנהל הלוואות ומענקים לסטודנטים במכללות ובאוניברסיטאות בבריטניה.
 מוסד הביקורת של המורים בבית הספר – מגיש המלצות לגבי השכר, החובות המקצועיות וזמני העבודה של מורים בבתי ספר באנגליה ומדווח למזכיר המדינה לחינוך ולראש הממשלה.

 קישורים חיצוניים 


 הערות שוליים 

קטגוריה:משרדי ממשלת בריטניה
קטגוריה:משרדי חינוך